Կիրիլ Գաբուրիչ

Կիրիլ Վասիլևիչ Գաբուրիչ (, ծնվ․ նոյեմբերի 23, 1976, Լոգանեշտի, Մոլդովական ԽՍՀ, ԽՍՀՄ), մոլդովացի պետական գործիչ, տնտեսագետ, ձեռնարկատեր։ 2015 թվականի փետրվարի 18-ին Մոլդովայի խորհրդարանի կողմից նշանակվել է երկրի վարչապետ։ Մոլդովայի վարչապետի պաշտոնից հրաժարական է տվել 2015 թվականի հունիսի 12-ին։

Կենսագրություն 
Կիրիլ Գաբուրիչը ծնվել է 1976 թվականի նոյեմբերի 23-ին Մոլդովական ԽՍՀ-ի Հինչեշտի շրջանի Լոգանեշտի գյուղում։

2001-2003 թվականներին եղել է Moldcell բջջային կապի օպերատորի շրջանային վաճառքի բաժնի ներկայացուցիչ, որտեղ նա պատասխանատու էր երկրի հյուսիսում օպերատորի զարգացման համար։ Այնուհետև մինչև 2004 թվականն աշխատել է որպես Moldcell շրջանային վաճառքի բաժնի վարիչ։ 2004 թվականի մայիսից մինչև 2008 թվականի հոկտեմբերը եղել է Moldcell վաճառքի դեպարտամենտի տնօրեն։ 2008 թվականի նոյեմբերի ստանձնել է Moldcell գլխավոր տնօրենի պարտականությունները

2012 թվականին Գաբրիչը տեղափոխվել է Ադրբեջան, որտեղ ղեկավարել է Azercell Telekom ընկերությունը։ 2014 թվականի դեկտեմբերին ինքնակամ հրաժարվել է ընկերության նախագահի պաշտոնից։

2015 թվականի փետրվարի 14-ին Մոլդովայի նախագահ Նիկոլաե Տիմոֆտիի դեկրետով նշանակվել է որպես երկրի վարչապետի թեկնածու։ Փետրվարի 18-ին Գաբուրիչի կառավարության օգտին քվեարկեցին խորհրդարանի 60 (101-ից) պատգամավորներ։

Այն բանից հետո, երբ Մոլդովայի դատախազությունը հետաքննություն սկսեց Գաբուրիչի կրթական դիպլոմի կեղծիքի գործով, 2015 թվականի հունիսի 12-ին հրաժարական տվեց վարչապետի պաշտոնից։ Շուտով գործը փակվեց վաղեմության ժամկետը լրանալու պատճառով․ դիպլոմը տրվել էր 1995 թվականին, իսկ այդպիսի գործի վաղեմության ժամկետը 2 տարի է։

Անձնական կյանք 
Կնոջ՝ Իրինայի հետ դաստիարակում է 2 որդիներին։

Տիրապետում է ռումիներեն, ռուսերեն, անգլերեն և ֆրանսերեն լեզուներին։ Նվագում է կիթառ։ Հետաքրքվել է ավտոմոբիլային սպորտով, մասնակցել պրոֆեսիոնալ մրցարշավի և ռալլիի։ Գլխավորում է Ավտոսպորտի ազգային ակումբը։

Գաբուրիչի կառավարությունը 
 Վարչապետ
 Կիրիլ Գաբուրիչ (փետրվարի 18, 2015 - հունիսի 21, 2015)
 Նատալյա Գերման (հունիսի 22, 2015 - հուլիսի 30, 2015)
 Առաջին փոխվարչապետ, արտաքին գործերի և եվրոպական ինտեգրման նախարար
 Նատալյա Գերման (փետրվարի 18, 2015 - հունիսի 30, 2015)
 Փոխվարչապետ, էկոնոմիկայի նախարար
 Ստեֆան Բրիդե (Stephane Christophe Bride) (փետրվարի 18, 2015 - հունիսի 30, 2015)
 Վերաինտեգրման փոխվարչապետ
 Վիկտոր Օսիպով (փետրվարի 18, 2015 - հունիսի 30, 2015)
 Ֆինանսների նախարար
 Անատոլ Արապու (փետրվարի 18, 2015 - հունիսի 30, 2015)
 Շրջանային զարգացման և շինարարության նախարար
 Վասիլե Բիտկե (փետրվարի 18, 2015 - հունիսի 30, 2015)
 Գյուղատնտեսության և սննդի արդյունաբերության նախարար
 Իոն Սուլա (փետրվարի 18, 2015 - հունիսի 30, 2015)
 Շրջակա միջավայրի նախարար
 Սերգեյ Պալիխովիչ (փետրվարի 18, 2015 - հունիսի 30, 2015)
 Կրթության նախարար
 Մայա Սանդու (փետրվարի 18, 2015 - հունիսի 30, 2015)
 Առողջապահության նախարար
 Միրչա Բուգա (փետրվարի 18, 2015 - հունիսի 30, 2015)
 Աշխատանքի, սոցիալական ապահովության և ընտանիքի նախարար
 Ռուկսանդա Գլավան (փետրվարի 18, 2015 - հունիսի 30, 2015)
 Մշակույթի նախարար
 Մոնիկա Բաբուկ (փետրվարի 18, 2015 - հունիսի 30, 2015)
 Տրանսպորտի և ճանապարհային ենթակառուցվածքների նախարար
 Վասիլե Բոտնար (փետրվարի 18, 2015 - հունիսի 30, 2015)
 Արդարադատության նախարար
 Վլադիմիր Գրոսու (փետրվարի 18, 2015 - հունիսի 30, 2015)
 Ներքին գործերի նախարար
 Օլեգ Բալան (փետրվարի 18, 2015 - հունիսի 30, 2015)
 Տեղեկատվական տեխնոլոգիաների և հաղորդակցության նախարար
 Պավել Ֆիլիպ (փետրվարի 18, 2015 - հունիսի 30, 2015)
 Պաշտպանության նախարար
 Վիորել Չիբոտարու (փետրվարի 18, 2015 - հունիսի 30, 2015)
 Երիտասարդության և սպորտի նախարար
 Սերգեյ Աֆանասենկո (փետրվարի 18, 2015 - հունիսի 30, 2015)
 Մոլդովայի Հանրապետության գիտությունների ակադեմիայի նախագահ
 Գեորգի Դուկա (փետրվարի 18, 2015 - հունիսի 30, 2015)
 Գագաուզիայի ղեկավար (Բաշկան Գագաուզ Երի)
 Միխաիլ Ֆորմուզալ (փետրվարի 18, 2015 - ապրիլի 14, 2015)
 Իրինա Վլախ (ապրիլի 15, 2015 - հուլիսի 30, 2015)

Ծանոթագրություններ 

Մոլդովայի վարչապետներ
Մոլդովացի պետական գործիչներ